Исабел Мигел
Внезапно усещам…

Превод от испански: Живка Балтаджиева, —

chitanka.info

Внезапно усещам

съвсем малка устата си,

не трептят моите гласни струни

и езикът ми е безполезен.

Не ми се побират думите.

Бих ги крещяла безкрайни.

И не ми се побират —

да не ги изплюя срещу света,

да не ги разнищя във виене,

да не ме разтоварят от сбраните огорчения.

Болят ме очите

от толкова смърт,

престъпления

и жестокост,

окупиращи моя живот

от екрана.

Не намирам вече думи,

сбиращи се в устата ми

и може би вече нямам вяра.

Човекът ми рухва.

И се чувствам виновна, че виждам

и боля в моя не-вик.

Докато немите ми уста

се цепят в потрес и срам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.